open-index/open-wikipedia-markdown huggingface dataset:
วัดศรีบุญเรือง (ตำบลน้ำจั้น)

**วัดศรีบุญเรือง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลน้ำจั้น อำเภอเซกา จังหวัดบึงกาฬ ที่ดินตั้งวัดมีเนื้อที่ 25 ไร่ 1 งาน 63 ตารางวา มีที่ธรณีสงฆ์จำนวน 1 แปลง เนื้อที่ 4 ไร่

วัดศรีบุญเรืองสร้างเมื่อวันที่ 6 มีนาคม พ.ศ. 2460 โดยมีนายจันที ก่ำน้ำจั้น และนายป้อง เอ็นเหล่าคาม และชาวบ้านมอบที่ดินให้และช่วยกันสร้างวัดกับพระสีนวน พระบัว พระก่ำ และพระอุ่น ได้รับพระราชทานวิสุงคามสีมาเมื่อวันที่ 22 สิงหาคม พ.ศ. 2557 เขตวิสุงคามสีมากว้าง 34 เมตร ยาว 48 เมตร

อาคารเสนาสนะที่สำคัญ ได้แก่ อุโบสถกว้าง 10 เมตร ยาว 24 เมตร สร้างเมื่อวันที่ 19 พฤษภาคม พ.ศ. 2555 ศาลาการเปรียญชั้นเดียว กว้าง 21 เมตร ยาว 24 เมตร สร้างเมื่อ พ.ศ. 2537 กุฏิสงฆ์ครึ่งตึกครึ่งไม้จำนวน 6 หลัง และกุฏิอาคารปูนสองชั้น 1 หลัง หอระฆัง 1 หลัง ศาลาพักสงฆ์ 2 หลัง และศาลาเมรุ 1 หลัง ปูชนียวัตถุที่สำคัญ ได้แก่ หลวงพ่อเศรษฐีซึ่งจำลองมาจากหลวงพ่อโสธร หน้าตัก 69 นิ้ว สูง 2.5 เมตร ประดิษฐานอยู่ในอุโบสถ และพระพุทธรูปปางประทานพรในอุโบสถ นอกจากนั้นที่ศาลาการเปรียญยังมีพระพุทธรูปขนาด 49 นิ้ว และมีพระพุทธรูปไม้แกะสลัก 21 องค์ เก็บอยู่ที่ห้องพิพิธภัณฑ์ของวัด

## อ้างอิง

ศรีบุญเรือง
หมวดหมู่:อำเภอเซกา
วันการปฏิวัติเดือนตุลาคม

**วันการปฏิวัติเดือนตุลาคม** (ชื่อทางการคือ **การปฏิวัติสังคมนิยมแห่งเดือนตุลาคมอันยิ่งใหญ่** ) เป็นวันหยุดนักขัตฤกษ์ในสหภาพโซเวียตและรัฐพันธมิตรของสหภาพโซเวียต โดยถูกจัดอย่างเป็นทางการในวันที่ 7 พฤศจิกายน ตั้งแต่ปี 1927 ถึง 1990

สำหรับครอบครัวชาวโซเวียต ถือเป็นประเพณีวันหยุดที่จะรับประทานอาหารเช้าร่วมกัน และชมขบวนสวนสนามการปฏิวัติเดือนตุลาคมที่ออกอากาศทางสถานีวิทยุโทรทัศน์กลางแห่งสหภาพโซเวียต

วันการปฏิวัติเดือนตุลาคมมีการเดินขบวนของคนงาน การปรากฏตัวของผู้นำโซเวียตบนแท่นของสุสานเลนิน และสุดท้ายคือขบวนสวนสนามทหารที่จัตุรัสแดง ซึ่งจัดขึ้นทุกปีอย่างไม่ขาดสาย และมีชื่อเสียงที่สุดคือการสวนสนามในปี 1941 ขณะที่กองทัพของฝ่ายอักษะกำลังรุกคืบหน้ามอสโก  

วันการปฏิวัติเดือนตุลาคมกล่ายเป็นวันหยุดหลักของปีในช่วงยุคสตาลิน ก่อนจะค่อย ๆ สูญเสียความสำคัญไปในช่วงคริสต์ทศวรรษ 1970 โดยตามหลังวันชัยและการเฉลิมฉลองวันขึ้นปีใหม่ และเป็นเพียงการจัดเชิงพิธีการเท่านั้น

## อ้างอิง

หมวดหมู่:อดีตวันหยุตราชการ
หมวดหมู่:วันหยุตราชการของสหภาพโซเวียต
ซายะ ฮิยามะ

**ซายะ ฮิยามะ** (, เกิด ) เป็นผู้ประกาศข่าวพยากรณ์อากาศชาวญี่ปุ่นประจำช่อง  ชื่อเล่นของเธอคือ **ซายัจจิ** (さやっち หรือ **ซายะ**) เธอเป็นที่รู้จักในระดับนานาชาติจากคลิปวิดีโอระหว่างที่เธอเปลี่ยนจากการพูดคุยเล่าเรื่องอย่างร่าเริงขณะรายงานข่าวให้กับ Weathernews มาเป็นการรายงานอย่างจริงจังและเป็นมืออาชีพทันทีเพื่อรายงานเตือนเหตุแผ่นดินไหวในประเทศญี่ปุ่นเมื่อวันที่ 26 กุมภาพันธ์ ค.ศ. 2021 คลิปวิดีโอซึ่งตัดมาเฉพาะช่วงที่เธอรายงานความยาว 16 วินาทีของเธอมียอดเข้าชมมากกว่า 16.8 ล้านครั้งบนยูทูบ *[[JapanTimes|เจแปนไทมส์]]* รายงานระบุว่าความโด่งดังของเธอนั้นมาจากระบบเสนอวิดีโอแนะนำของยูทูบ (YouTube Algorithm)

เธอเกิด เติบโต และเรียนโรงเรียนในนครมิโตะ จังหวัดอิบารากิ ต่อมาเธอเข้าศึกษาต่อในคณะเศรษฐศาสตร์ มหาวิทยาลัยริกเกียว หลังเรียนจบ เธอเข้าทำงานเป็นพนักงานในบริษัทบัญชีแห่งหนึ่ง เธอใฝ่ฝันอยากมีอาชีพนักพากย์ ในเดือนกรกฎาคม 2018 เธอเข้ารอบผ่านการออดิชันทาง Weathernews LiVE (ウェザーニュースLiVE) และทำหน้าที่เป็นผู้ประกาศข่าวของ Weathernews นับจากนั้น

ในวันที่ 15 มีนาคม ค.ศ. 2024 ซายะประกาศยุติการเป็นผู้ประกาศข่าวของ Weathernews โดยจะประกาศข่าวในช่องดังกล่าวเป็นครั้งสุดท้ายในวันที่ 30 มีนาคม ค.ศ. 2024

## อ้างอิง

หมวดหมู่:บุคคลจากมิโตะ
หมวดหมู่:ผู้ประกาศข่าวชาวญี่ปุ่น
หมวดหมู่:นักพากย์หญิงชาวญี่ปุ่น
สนามกีฬาชังลิมิทัง

**สนามกีฬาชังลิมิทัง** () เป็นสนามกีฬาอเนกประสงค์ในกรุงทิมพู ประเทศภูฏาน และสนามกีฬาแห่งชาติของประเทศภูฏาน สนามกีฬาแห่งนี้เป็นสนามเหย้าของฟุตบอลทีมชาติภูฏานและสโมสรฟุตบอลอีกหลายสโมสรในกรุงทิมพู นอกจากนี้ยังใช้แข่งขันยิงธนูและวอลเลย์บอลด้วย สนามแห่งนี้สร้างเมื่อ ค.ศ. 1974 เพื่อเตรียมพร้อมสำหรับพระราชพิธีบรมราชาภิเษกสมเด็จพระราชาธิบดีจิกมี ซิงเย วังชุก สมเด็จพระราชาธิบดีพระองค์ที่สี่แห่งราชอาณาจักรภูฏาน และปรับปรุงใหม่ใน ค.ศ. 2007 สำหรับพระราชพิธีบรมราชาภิเษกสมเด็จพระราชาธิบดีจิกมี เคเซอร์ นัมเกล วังชุก สมเด็จพระราชาธิบดีพระองค์ที่ห้า หลังจากนั้นใน ค.ศ. 2009 ได้มีการติดตั้งไฟส่องสว่างเพิ่ม และใน ค.ศ. 2012 สนามนี้ได้เปลี่ยนมาใช้พื้นหญ้าเทียมเพื่อเตรียมพร้อมสำหรับลีกระดับสูงสุดใหม่

สนามกีฬาชังลิมิทังตั้งอยู่ที่ระดับความสูง  จากระดับน้ำทะเล ซึ่งถือเป็นสนามที่อยู่สูงที่สุดแห่งหนึ่งในโลก ทำให้เป็นที่ถกเถียงว่าสนามกีฬาแห่งนี้อาจจะทำให้สโมสรเหย้าได้เปรียบเนื่องจากคุ้นเคยกับระดับความสูงและสภาพบรรยากาศออกซิเจนต่ำมากกว่า

## สนามกีฬาชังลิมิทังแห่งเดิม (ค.ศ. 1974 – 2008)
[thumb|left|250px|สนามกีฬาชังลิมิทังในภาพยนตร์สารคดี ค.ศ. 2002 ซึ่งบันทึกการแข่งขันระหว่าง[ฟุตบอลทีมชาติภูฏาน|ทีมชาติภูฏานและทีมชาติมอนต์เซอร์รัต]]
สนามกีฬาชังลิมิทังตั้งอยู่บนพื้นที่สมรภูมิสำคัญในประวัติศาสตร์ภูฏานเมื่อสมเด็จพระราชาธิบดีอุกเยน วังชุกทรงนำทัพต่อสู้ในสงครามกลางเมืองและรวบรวมชาติภูฏานเป็นผลสำเร็จใน ค.ศ. 1885 สนามแห่งเดิมก่อสร้างแล้วเสร็จใน ค.ศ. 1974 ซึ่งเสร็จทันพระราชพิธีบรมราชาภิเษกของสมเด็จพระราชาธิบดีจิกมี ซิงเย วังชุก โดยในขณะนั้นสนามมีพื้นที่ประมาณ 11 เฮกตาร์ (110,000 ตารางเมตร) และรองรับผู้เข้าชมได้ประมาณ 10,000 คน สนามกีฬาแห่งนี้ใช้เป็นสนามเหย้าของฟุตบอลทีมชาติภูฏาน ใช้จัดการแข่งขันยิงธนูระดับประเทศ มีสนามแข่งขันกีฬาอื่น ๆ ได้แก่เทนนิส สควอช และบิลเลียดเปิดให้บริการ และเป็นที่ตั้งของสำนักงานคณะกรรมการโอลิมปิกภูฏาน

## สนามกีฬาชังลิมิทังปัจจุบัน

สนามกีฬาชังลิมิทังปิดปรับปรุงและเปิดให้บริการอีกครั้งใน ค.ศ. 2008 สำหรับพระราชพิธีบรมราชาภิเษกสมเด็จพระราชาธิบดีจิกมี เคเซอร์ นัมเกล วังชุก พระราชพิธีสมโภช 100 ปี ราชวงศ์วังชุกและการรวมชาติภูฏาน อัฒจันทร์เดิมซึ่งมีที่นั่ง 6 แถวและมีความจุประมาณ 10,000 คนถูกรื้อออก และแทนที่โดยอัฒจันทร์ใหม่จำนวน 21 แถว นอกจากนี้ยังมีการสร้างสิ่งอำนวยความสะดวกอื่น ๆ เช่นสนามแข่งขันเทเบิลเทนนิสและยิงปืน สำนักงานคณะกรรมการโอลิมปิกภูฏานแห่งใหม่ มีการขยายพระตำหนักให้รองรับพระอาคันตุกะจำนวนมากขึ้น และสวนสาธารณะใหม่อีกสองแห่ง ประมาณการว่างบประมาณทั้งหมดในการปรับปรุงสนามกีฬาแห่งชาติมีมูลค่าประมาณ 230,000,000&nbsp;งุลตรัม เจ้าชายจิกเยล อุกเยน วังชุกเสด็จมาเป็นองค์ประธานเปิดใช้สนามอย่างเป็นทางการ

## อ้างอิง

หมวดหมู่:สนามกีฬาในประเทศภูฏาน
ชังลิมิตัง
หมวดหมู่:สิ่งก่อสร้างตั้งแต่ พ.ศ. 2517
หรีศ ปเฏล

**หรีศ ปเฏล** (; เกิด 5 กรกฎาคม พ.ศ. 2496) เป็นนักแสดงชาวอินเดีย แม้ว่าจะเกี่ยวข้องกับการแสดงบนเวทีเป็นหลัก แต่เขาได้ปรากฏตัวในภาพยนตร์อินเดียและอเมริกันและรายการโทรทัศน์ด้วย

## ชีวิตในวัยเด็กและภูมิหลัง
ปเฏลเกิดที่เมืองมุมไบ รัฐมหาราษฏระ ประเทศอินเดีย เขาเริ่มแสดงเมื่ออายุได้เจ็ดขวบ เมื่อเขารับบทชายและหญิงในมหากาพย์ *[[รามายณะ]]* ของชาวฮินดู

## ผลงานการแสดง
### ภาพยนตร์

## อ้างอิง

หมวดหมู่:นักแสดงชายชาวอินเดีย
เดวิด เคย์

**เดวิด วินเซนต์ โฮป** (; เกิด 14 ตุลาคม พ.ศ. 2507) หรือที่รู้จักกันดีในชื่อ **เดวิด เคย์** เป็นนักพากย์เสียงชาวแคนาดา เขามีชื่อเสียงจากการรับบทในแอนิเมชั่น เช่น เมกาตรอนในซีรีส์*ทรานสฟอร์เมอร์ส*ห้าเรื่อง (*บีสต์วอร์ส*, *บีสต์แมชีนส์*, *อาร์มาดา*, *อีเนอร์กอน* และ *ไซเบอร์ตรอน*), ออพติมัสไพรม์ใน *ทรานสฟอร์เมอร์ส: แอนิเมต*, โปรเฟสเซอร์เอ็กซ์และอโพคาลิฟส์ใน *เอ็กซ์เมน: อีโวลูชั่น*, โครนอสใน*คลาสออฟเดอะไททันส์*, ไคเบอร์และช็อคควอต์ชใน *เบน 10: ออมิเวิร์ส*, ตัวละครหลายตัวใน*อเวนเจอร์สแอสเซมเบิล*, ผู้ประกาศข่าวในภาพยนตร์ของพิกซาร์เรื่อง *อัพ* และดัคเวิร์ธในภาพยนตร์รีบูตเรื่อง*ดักเทลส์* เขายังเป็นที่รู้จักจากบทบาทในแอนิเมะเช่น เซสโชมารุใน*อินูยาชา*และเทรส คูเชรนาดาใน*โมบิลสูทกันดั้มวิง* และบทบาทในวิดีโอเกมเช่น แคลงก์ในซีรี่ส์เรื่อง *ราเชตและแคลงก์*และนาธาน เฮลในซีรี่ส์*รีซิสแทนซ์* เขายังเป็นผู้ประกาศของ*ลาสวีคทูไนต์วิธจอห์นโอลิเวอร์*ทางช่อง HBO

## อ้างอิง

## แหล่งข้อมูลอื่น

* 
* 
* 
* Interview with David Kaye – Jan 2004
เวกัลตะ เซ็นได

**เวกัลตะ เซ็นได** (; ) เป็นสโมสรฟุตบอลอาชีพในประเทศญี่ปุ่นซึ่งแข่งขันในเจ2 ลีก จากนครเซ็นได จังหวัดมิยางิ สนามเหย้าของสโมสรคือยัวร์เทคสเตเดียมซึ่งตั้งอยู่แขวงอิซูมิ

## ประวัติ
เวกัลตะ เซ็นไดก่อตั้งใน ค.ศ. 1988 ในฐานะ*สโมสรฟุตบอลบริษัทผลิตไฟฟ้าโทโฮกุ*เข้าแข่งขันในลีกภูมิภาคโทโฮกุก่อนจะได้เลื่อนชั้นเข้าแข่งขันในเจเอฟแอลในฤดูกาล 1995 (ในชื่อ*บรัมเมลล์ เซ็นได*) และเข้าแข่งขันในเจลีก ดิวิชัน 2 ในฤดูกาล 1999 ซึ่งเป็นช่วงปรับโครงสร้างลีกใหม่โดยเพิ่มเจลีก ดิวิชัน 2 เข้ามาเป็นลีกระดับสองของประเทศญี่ปุ่นสำหรับสโมสรฟุตบอลอาชีพ ในขณะที่เจเอฟแอลเดิมถูกปรับลดระดับลงไปเป็นลีกระดับสาม สโมสรได้เปลี่ยนมาใช้ชื่อ "เวกัลตะ" เพื่อสื่อถึงเทศกาลทานาบาตะในเซ็นได ชื่อเวกัลตะมาจากชื่อดาวสองดวงในตำนานเจ้าหญิงทอผ้าและชายเลี้ยงวัวได้แก่ดาวเวกาในกลุ่มดาวพิณและดาวอัลแทร์ในกลุ่มดาวนกอินทรีประสมกัน รูปนกอินทรีในตราสัญลักษณ์สโมสรก็มาจากดาวอัลแทร์หรือดาวตานกอินทรีเช่นกัน

## สโมสรคู่ปรับ
สโมสรคู่ปรับของเวกัลตะ เซ็นไดได้แก่มอนเตดิโอ ยามางาตะจากจังหวัดยามางาตะ ทั้งสองสโมสรพบกันครั้งแรกในลีกภูมิภาคโทโฮกุฤดูกาล 1991 ซึ่งมอนเตดิโอ ยามางาตะในขณะนั้นแข่งขันโดยใช้ชื่อ*สโมสรฟุตบอลเอ็นอีซียามางาตะ* สื่อญี่ปุ่นเรียกการแข่งขันระหว่างเวกัลตะ เซ็นไดและมอนเตดิโอ ยามางาตะว่า "มิจิโนกุดาร์บี" ()

## ชุดแข่งขัน

## ผลงานระดับทวีป

## อ้างอิง

## แหล่งข้อมูลอื่น
* เว็บไซต์ทางการของสโมสร

หมวดหมู่:สโมสรฟุตบอลในประเทศญี่ปุ่น
หมวดหมู่:เซ็นได
Complementarity

thumb|right|250px|
การจับคู่ของเบสดีเอ็นเอคือ guanine กับ cytosine เส้นปรุแสดงพันธะไฮโดรเจนที่ยึดเบสทั้งสองไว้
[thumb|right|250px|
การจับคู่ของเบสดีเอ็นเอคือ adenine กับ [thymine เส้นปรุแสดงพันธะไฮโดรเจนที่ยึดเบสทั้งสองไว้
]]
ในสาขาอณูชีววิทยา **complementarity** (ความเติมเต็ม, การจับคู่ของเบส) เป็นความสัมพันธ์ระหว่างโครงสร้างคู่แบบแม่กุญแจกับลูกกุญแจซึ่งจับคู่กับกันและกัน
เป็นหลักพื้นฐานของการถ่ายแบบและการถอดรหัสดีเอ็นเอ เพราะเป็นคุณสมบัติของคู่ลำดับดีเอ็นเอหรืออาร์เอ็นเอที่เมื่อวางขนานสวนกัน (antiparallel) แล้ว เบสนิวคลีโอไทด์ที่แต่ละจุดในลำดับก็จะเติมเต็ม/จับคู่ (complementary) ซึ่งกันและกัน เหมือนกับมองในกระจกแล้วเห็นรูปสะท้อนแบบกลับทาง
การจัดคู่เบสแบบเติมเต็มเช่นนี้ ทำให้เซลล์สามารถถ่ายข้อมูลจากเซลล์รุ่นหนึ่งไปสู่อีกรุ่นหนึ่ง หรือแม้แต่สืบหาและซ่อมแซมความเสียหายที่อยู่ในลำดับกรดนิวคลีอิก

ความเติมเต็มระหว่างสายกรดนิวคลีอิกคู่จะมีระดับต่างๆ เริ่มตั้งแต่อย่างสมบูรณ์ (คือนิวคลีโอไทด์แต่ละตัวจะอยู่ตรงข้ามกับตัวที่เติมเต็ม) จนกระทั่งไม่มีเลย (คือไม่มีนิวคลีโอไทด์ใดเลยที่อยู่ตรงข้ามกับตัวที่เติมเต็ม)
ซึ่งกำหนดเสถียรภาพของการจับคู่กันของสายทั้งสอง
อนึ่ง การซ่อมแซมดีเอ็นเอหรือการควบคุมปฏิบัติการทางดีเอ็นเอต่างๆ ยังต้องอาศัยหลักนี้
ในเทคโนโลยีชีวภาพ การจับคู่ของเบสเช่นนี้ทำให้สามารถสร้างลูกผสมดีเอ็นเอ (DNA hybrid) ในระหว่างอาร์เอ็นเอกับดีเอ็นเอ ซึ่งอำนวยเครื่องมือใหม่ๆ รวมทั้ง cDNA libraries
แม้การจับคู่ของเบสเช่นนี้มักจะเกิดระหว่างสายดีเอ็นเอหรืออาร์เอ็นเอกับสายคนละสายกัน แต่ลำดับกรดนิวคลีอิกเดี่ยว ๆ ก็สามารถมีลำดับที่เติมเต็มซึ่งกันและกันภายในสายเดียวกัน ซึ่งทำให้สายกรดนิวคลิกเช่นนี้สามารถเชื่อมจับกับตัวเองเมื่ออยู่ในสภาพพับ

## ดูเพิ่ม
*Base pair

## แหล่งข้อมูลอื่น
*Reverse complement tool
*Reverse Complement Tool @ DNA.UTAH.EDU 

หมวดหมู่:อณูชีววิทยา
คู่เบส (อณูพันธุศาสตร์)

[thumb|250px|
รูปแสดงคู่เบส adenine-[thymine
]]
**คู่เบส** ( ตัวย่อ bp) เป็นหน่วยพื้นฐานของกรดนิวคลีอิกสายคู่ซึ่งประกอบด้วยลำดับนิวคลีโอเบสอันเชื่อมกับกันและกันด้วยพันธะไฮโดรเจน
เป็นหน่วยโครงสร้างของเกลียวคู่กรดนิวคลีอิก มีส่วนให้เกิดโครงสร้างพับของดีเอ็นเอและอาร์เอ็นเอ
เพราะมีรูปแบบพันธะไฮโดรเจนที่แน่นอน คู่เบสแบบ "วัตสัน-คริก" คือ guanine-cytosine และ adenine-thymine
จึงทำให้ดีเอ็นเอดำรงรูปทรงเป็นเกลียวได้อย่างต่อเนื่องโดยอาศัยลำดับนิวคลีโอไทด์ของมัน
ลักษณะการจับคู่ของเบส (complementary) จึงทำให้รหัสพันธุกรรมมีสำเนาเป็นสายคู่ดีเอ็นเอ
โครงสร้างที่สม่ำเสมอกับความซ้ำซ้อนของข้อมูลพันธุกรรมที่มีอยู่ในคู่เกลียวดีเอ็นเอ จึงทำให้ดีเอ็นเอเหมาะในการเก็บข้อมูลพันธุกรรม 
อนึ่ง การจับคู่ระหว่างสายดีเอ็นเอกับนิวคลีโอไทด์ที่นำเข้ามาใหม่ก็เป็นกลไกให้เอนไซม์  ถ่ายแบบดีเอ็นเอได้ และให้เอนไซม์ "อาร์เอ็นเอพอลิเมอเรส" ถอดรหัสดีเอ็นเอเป็นอาร์เอ็นเอได้

## เชิงอรรถและอ้างอิง

### แหล่งอ้างอิงอื่น

*  (See esp. ch. 6 and 9)
* 
* 
* 

## แหล่งข้อมูลอื่น

* DAN—webserver version of the EMBOSS tool for calculating melting temperatures

หมวดหมู่:นิวคลีโอเบส
หมวดหมู่:อณูพันธุศาสตร์
หมวดหมู่:กรดนิวคลีอิก
สมาคมหมากล้อมแห่งประเทศเกาหลี

**สมาคมหมากล้อมแห่งประเทศเกาหลี** () หรือที่รู้จักในชื่อ **ฮันกุกกีว็อน** () ได้รับการก่อตั้งขึ้นในเดือนพฤศจิกายน ค.ศ. 1945 โดยโช นัม-ช็อล

หมากล้อมเป็นเกมที่นำเสนอในประเทศเกาหลีในช่วงคริสต์ศตวรรษที่ 5 มันมีต้นกำเนิดในประเทศจีน แต่ทางซีกโลกตะวันตกคุ้นเคยกับชื่อโกะในภาษาญี่ปุ่นมากกว่า เนื่องจากชาวญี่ปุ่นเป็นคนแรกที่แนะนำให้ชาวตะวันตกรู้จัก โดยประเทศญี่ปุ่นได้แนะนำให้รู้จักกับเกมนี้ในคริสต์ศตวรรษที่ 7

แรกเริ่มเดิมที ผู้เล่นชาวเกาหลีส่วนใหญ่ทำตามรูปแบบซุนจังโดยการวางเม็ดหมากสิบหกเม็ด —หมากสีขาวแปดเม็ดและหมากสีดำแปดเม็ด— บนกระดานในรูปแบบที่กำหนดไว้ล่วงหน้า โช นัม-ช็อล รู้ว่าผู้เล่นต่างชาติเริ่มต้นด้วยกระดานเปล่าอย่างญี่ปุ่น เนื่องจากญี่ปุ่นเป็นประเทศแรกที่นำเกมนี้มาสู่ซีกโลกตะวันตก โดยการก่อตั้งสมาคม เขาเริ่มโน้มน้าวผู้เล่นเกาหลีให้ใช้รูปแบบ "สมัยใหม่"

สมาคมหมากล้อมแห่งประเทศเกาหลีเป็นองค์การหมากล้อมที่ดูแลมืออาชีพหมากล้อมในประเทศเกาลีใต้ โดยออกประกาศนียบัตรอย่างเป็นทางการสำหรับผู้เล่นที่แข็งแกร่ง และจัดการแข่งสำหรับผู้เล่นระดับอาชีพ

## ดูเพิ่ม
* สมาคมหมากล้อมแห่งประเทศญี่ปุ่น

## อ้างอิง

## แหล่งข้อมูลอื่น
* 
* 
* 
* Map of the location of Hanguk Kiwon in Seoul - Address: 315 Honik-Dong Seongdong-Gu.

เกาหลี
หมวดหมู่:องค์การที่ก่อตั้งในปี พ.ศ. 2488
หมวดหมู่:กีฬาในประเทศเกาหลีใต้
เหล่านาวิกโยธินสาธารณรัฐเกาหลี

**เหล่านาวิกโยธินสาธารณรัฐเกาหลี** (; ; อักษรย่อ: ROKMC หรือที่เรียกว่า ROK Marine Corps หรือ ROK Marines) เป็นเหล่านาวิกโยธินเกาหลีใต้ของประเทศเกาหลีใต้ เหล่านาวิกโยธินสาธารณรัฐเกาหลีเป็นเหล่าหนึ่งของกองทัพเรือสาธารณรัฐเกาหลีที่รับผิดชอบปฏิบัติการสะเทินน้ำสะเทินบก และยังทำหน้าที่เป็นหน่วยตอบโต้เคลื่อนที่เร็ว รวมทั้งกำลังสำรองทางยุทธศาสตร์

เหล่านาวิกโยธินสาธารณรัฐเกาหลีได้รับการก่อตั้งขึ้นในฐานะกองกำลังปราบปรามกลุ่มคอมมิวนิสต์ใน ค.ศ. 1949 ก่อนสงครามเกาหลี และเหล่านาวิกโยธินสาธารณรัฐเกาหลียังต่อสู้ในการรบระหว่างสงครามเวียดนาม

เหล่านาวิกโยธินสาธารณรัฐเกาหลีมีกำลังพล 29,000 นาย โดยได้รับการจัดแบ่งออกเป็นสองกองพล และอีกสองกองพลน้อยที่แยกจากกันภายใต้กองบัญชาการเหล่านาวิกโยธินสาธารณรัฐเกาหลี ทั้งนี้ เหล่านาวิกโยธินสาธารณรัฐเกาหลีมียานพาหนะสายพานประมาณ 300 คัน รวมถึงยานรบสะเทินน้ำสะเทินบก, รถถังหลัก และปืนใหญ่อัตตาจร

## ดูเพิ่ม
* กองทัพสาธารณรัฐเกาหลี

## อ้างอิง

## แหล่งข้อมูลอื่น

* ROKMC official website 
* ROKMC Guide (globalsecurity.org)


หมวดหมู่:กองทัพเรือสาธารณรัฐเกาหลี
เกาหลีใต้
เอ็กซอน

[thumb|
กระบวนการ RNA splicing จะนำเอาส่วน[อินทรอนออก และรวมส่วนเอ็กซอนเข้าด้วยกัน
]]
**เอ็กซอน** () เป็นยีนส่วนที่เข้ารหัสส่วนหนึ่งของอาร์เอ็นเออันได้จากยีนหลังจากที่กระบวนการ RNA splicing ได้นำเอาส่วนอินทรอนออกแล้ว เป็นอาร์เอ็นเอสมบูรณ์ที่เรียกว่า mature mRNA
คำว่า เอ็กซอน หมายเอาทั้งลำดับดีเอ็นเอภายในยีนที่เป็นเหตุ และลำดับรหัสอาร์เอ็นเอที่เป็นผล
กระบวนการ RNA splicing จะนำเอาส่วนอินทรอนออก แล้วเชื่อมเอ็กซอนเข้าด้วยกันอาศัยพันธะโคเวเลนต์เพื่อสร้างที่สมบูรณ์
เอ็กซอนทั้งหมดในจีโนมรวมกันเป็น exome เหมือนกับที่ยีนทั้งหมดของสิ่งมีชีวิตสปีชีส์หนึ่งรวมกันเป็นจีโนม 

## อ้างอิง
*
*

## ดูเพิ่ม
* อินทรอน
* เอ็มอาร์เอ็นเอ
* ไมโครอาร์เอ็นเอ
* Non-coding RNA

## แหล่งข้อมูลอื่น
* Exon-intron graphic maker

หมวดหมู่:ดีเอ็นเอ
หมวดหมู่:Spliceosome
หมวดหมู่:อาร์เอ็นเอ
หมวดหมู่:RNA splicing
หมวดหมู่:กรดนิวคลีอิก
หมวดหมู่:มาโครโมเลกุล
หมวดหมู่:โมเลกุล
วัดปู่เปี้ย

**วัดปู่เปี้ย** เป็นโบราณสถานร้างตั้งอยู่ในเวียงกุมกาม ในตำบลท่าวังตาล อำเภอสารภี จังหวัดเชียงใหม่ เดิมเป็นสวนลำไยของบิดานางจันดี ต่อมากรมศิลปากรได้ทำการขุดแต่งศึกษาทางโบราณคดีเมื่อ พ.ศ. 2529  ทำให้พบกลุ่มโบราณสถาน ประกอบด้วย วิหารยกพื้นสูง เจดีย์ อุโบสถ สถูปแปดเหลี่ยม และแท่นบูชา รูปแบบสถาปัตยกรรมมีลักษณะมีลักษณะศิลปะสุโขทัยและแบบล้านนารวมกัน

วัดปู่เปี้ยได้รับประกาศขึ้นทะเบียนโบราณสถานในราชกิจจานุเบกษา เล่มที่ 116 ตอนพิเศษ 17ง วันที่ 17 มีนาคม พ.ศ. 2542 

## โบราณสถานและโบราณวัตถุ

วิหารคงเหลือเฉพาะส่วนฐานปัทม์ในผังรูปสี่เหลี่ยมผืนผ้า ห้องด้านหลังมีฐานชุกชีเต็มพื้นที่ห้อง ห้องประดิษฐานพระประธานเป็นคูหา (ห้องคันธกุฎี) จากการขุดแต่งวิหารพบว่า มีการก่อสร้างทับซ้อนกัน 2 สมัย โดยในสมัยหลังได้มีการขยายยี่ห้อเพิ่มเสาคู่นอก เจดีย์ ตั้งอยู่บนฐานประทักษิณด้านหลังวิหาร มีกำแพงแก้วล้อมรอบ มุมฐานประทักษิณทางทิศตะวันออกเฉียงใต้มีบันไดทางขึ้น 1 แห่ง

อุโบสถตั้งบนฐานเขียงที่มีกำแพงแก้วล้อมรอบ มีเสมาหินทรายกลมสีแดงและสีเทา ผนังกำแพงอุโบสถมีช่องปรุรูปกากบาท  ปัจจุบันคงเหลือเฉพาะส่วนปัทม์ ในผังรูปสี่เหลี่ยมผืนผ้ายกเก็จด้านหน้า 2 ตอน ด้านหลัง 1 ตอน ห้องด้านหลังเป็นฐานชุกชีประดิษฐานพระประธาน ไม่มีเสารองรับโครงสร้างหลังคาภายในอาคาร โดยใช้เทคนิคแบบผนังรับน้ำหนักแทน บริเวณฐานหน้ากระดานทองไม้ตกแต่งด้วยลวดลายปูนปั้นรูปเมฆ หรือลายกรอบช่องกระจกโดยรอบ

สถูปแปดเหลี่ยมมีกำแพงแก้วล้อมรอบ คงเหลือเฉพาะส่วนฐานปัทม์ที่มีลักษณะเป็นบัวคว่ำ เหนือขึ้นไปเจาะช่องปรุรูปกากบาท สันนิษฐานว่าเป็นสถูปแปดเหลี่ยมที่ยอดเป็นองค์ระฆัง ปล้องไฉน และฉัตร และคงเป็นสถูปบรรจุอัฐิของบุคคลสำคัญ เพราะพบหม้อดินเผาเนื้อไม่แกร่ง และเศษกระดูกข้อต่อส่วนมือหรือเท้าของมนุษย์ ด้านหน้าของสถูปเป็นที่ตั้งของแท่นบูชาแบบฐานปัทม์ท้องไม้ลูกแก้วอกไก่

โบราณวัตถุสำคัญที่พบได้แก่ ชิ้นส่วนพระพุทธรูปสำริด พระพุทธรูปแก้ว พระพุทธรูปหินทราย พระพุทธรูปปูนปั้น พระพุทธรูปขนาดเล็กเนื้อตะกั่วด้านหลังมีการจารึกคาถา พระพิมพ์ดินเผาประเภทพระผงและพระสิงห์สอง ภาชนะดินเผาที่ผลิตจากแหล่งเตาสันกำแพง เตาเวียงกาหลง และภาชนะดินเผาแบบหริภุญชัย และพบแผ่นอิฐมีลวดลาย แก้วหัวแหวนหินสี ลูกปัดหินสี ใบมีดเหล็ก และหอยเบี้ย เป็นต้น

## อ้างอิง

ปู่เปี้ย
หมวดหมู่:โบราณสถานในจังหวัดเชียงใหม่
อินทรอน

**อินทรอน** ( ซึ่งย่อมาจากคำว่า *intragenic region*) เป็นลำดับนิวคลีโอไทด์ภายในยีนที่กระบวนการ RNA splicing เอาออกในการสร้างผลิตภัณฑ์อาร์เอ็นเอที่สมบูรณ์ (mature RNA)
กล่าวอีกนัยก็คือ อินทรอนไม่ใช่ส่วนของดีเอ็นเอและไม่ใช่ส่วนของรหัสอาร์เอ็นเอ (RNA transcript) ที่รอดผ่านกระบวนการทำให้เป็นอาร์เอ็นเออันสมบูรณ์ แล้วใช้เป็นผลิตภัณฑ์ยีน
คำว่า *intron* มาจากคำว่า *intragenic region* ซึ่งแปลว่าบริเวณภายในยีน
เป็นคำที่หมายเอาทั้งลำดับนิวคลีโอไทด์ของดีเอ็นเอที่เป็นเหตุ และรหัสอาร์เอ็นเอที่เป็นผล
อาร์เอ็นเอที่สมบูรณ์แล้วประกอบด้วยส่วนเอ็กซอนที่เชื่อมเข้าด้วยกันหลังจากผ่านกระบวนการ RNA splicing ซึ่งกำจัดส่วนอินทรอนแล้ว

อินทรอนพบได้ในยีนของสิ่งมีชีวิตโดยมากและของไวรัสหลายอย่าง พบได้ในยีนต่างๆ เป็นจำนวนมากรวมทั้งที่ใช้สร้างโปรตีน, ไรโบโซมอล อาร์เอ็นเอ () และทีอาร์เอ็นเอ (transfer RNA)
เมื่อโปรตีนสร้างขึ้นจากยีนที่มีอินทรอน ก็จะต้องผ่านกระบวนการ RNA splicing หลังจากการถอดรหัสแต่ก่อนการแปลรหัส

## ดูเพิ่ม
* เอ็กซอน
* เอ็มอาร์เอ็นเอ
* ไมโครอาร์เอ็นเอ
* Non-coding RNA

## เชิงอรรถและอ้างอิง

## แหล่งข้อมูลอื่น
* A search engine for exon/intron sequences defined by NCBI
* Bruce Alberts, Alexander Johnson, Julian Lewis, Martin Raff, Keith Roberts, and Peter Walter *Molecular Biology of the Cell*, 2007. Fourth edition is available online through the NCBI Bookshelf: link
* Jeremy M Berg, John L Tymoczko, and Lubert Stryer, *Biochemistry* 5th edition, 2002, W H Freeman. Available online through the NCBI Bookshelf: link
* Intron finding tool for plant genomic sequences
* Exon-intron graphic maker

หมวดหมู่:การแสดงออกของยีน
หมวดหมู่:ดีเอ็นเอ
หมวดหมู่:อาร์เอ็นเอ
หมวดหมู่:Spliceosome
หมวดหมู่:RNA splicing
หมวดหมู่:Non-coding DNA
หมวดหมู่:กรดนิวคลีอิก
หมวดหมู่:มาโครโมเลกุล
หมวดหมู่:โมเลกุล
วัดช่องลมนาเกลือ

**วัดช่องลมนาเกลือ**  เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลนาเกลือ อำเภอบางละมุง จังหวัดชลบุรี มีเนื้อที่ ประมาณ 20 ไร่ พระครูอรรถธรรมสารี เป็นเจ้าอาวาส 

วัดช่องลมนาเกลือ เดิมชื่อ **วัดปากคลอง** บ้างเรียก **วัดสกัดหมู** เล่ากันว่าเจ้าอธิการสาคะตะ เป็นมหาดเล็กที่ไม่อยากรับราชการ จึงลาออกมาบวช แล้วสร้างวัดขึ้น ต่อมาในสมัยพระบาทสมเด็จพระจุลจอมเกล้าเจ้าอยู่หัว อำแดงเอี่ยม มารดาอำแดงเก็บ ถวายไว้ บุตรกับนายถึก อำแดงต่วน จีนฉวนและราษฎร มอบที่ดินถวายการสร้างวัด ตั้งวัดเมื่อ พ.ศ. 2418 ได้รับพระราชทานวิสุงคามสีมา เมื่อ พ.ศ. 2431 ได้รับพระราชทานวิสุงคามสีมาครั้งหลังเมื่อ พ.ศ. 2501

อุโบสถหลังเก่าปลูกยกพื้นหลังคามุงจากมีสภาพทรุดโทรม จึงสร้างอุโบสถหลังใหม่ก่ออิฐ เสามะค่า หลังคามุงกระเบื้อง สร้างเสร็จเมื่อวันที่ 30 มีนาคม พ.ศ. 2510 และมีพิธีผูกพัทธสีมาเมื่อวันที่ 12 กุมภาพันธ์ พ.ศ. 2512 ปูชนียวัตถุ เช่น พระพุทธรูปศิลปะแบบพม่า

## อ้างอิง

ช่องลมนาเกลือ
ช่องลมนาเกลือ
สโมสรฟุตบอลนครราชสีมา มาสด้าในฤดูกาล 2559

การแข่งขันฟุตบอลของสโมสรฟุตบอลนครราชสีมา มาสด้า ประจำปี พ.ศ. 2559

## ไทยลีก

### ตารางคะแนน

## ไทยเอฟเอคัพ

## ไทยลีกคัพ

## สถิติผู้ชม

นครราชสีมา
59
แฮปพิเนส

******  (; ) เป็นซีรีส์แนวระทึกขวัญ อัน กิล-โฮ กำกับ ฮัน ฮโย-จู, พัก ฮย็อง-ชิก และ โจ อู-จิน แสดงนำ เนื้อหาว่าด้วยการดิ้นรนเอาชีวิตรอดของเหล่าผู้อาศัยในอะพาร์ตเมนต์ปิดตายช่วงที่โรคระบาดกลายเป็นส่วนหนึ่งของชีวิตประจำวัน ออกอากาศทางช่องทีวีเอ็น ทุกวันศุกร์และเสาร์ เวลา 22.40 น.  ตั้งแต่วันที่ 5 พฤศจิกายน ค.ศ. 2021 ถึง 11 ธันวาคม ค.ศ. 2021 ควบคู่ไปกับการออกอากาศทางแพลตฟอร์มสตรีมมิง TVING ซึ่งเป็นฉบับพิเศษแบบไม่ตัด 

ในประเทศไทย รับชมฉบับโทรทัศน์ได้ทางวิว วีทีวี อ้ายฉีอี้ และ เน็ตฟลิกซ์

## เนื้อเรื่อง

อะพาร์ตเมนต์ใหม่แห่งหนึ่งในเมืองเซยังมีผู้อยู่อาศัยหลากหลายอาชีพและฐานะ เมื่อมีโรคติดเชื้ออุบัติใหม่ทำให้อะพาร์ตเมนต์ถูกปิด ผู้อยู่อาศัยต้องต่อสู้เพื่อเอาชีวิตรอดให้ได้ภายในสมรภูมิปิดตายนี้

## นักแสดง

### นักแสดงนำ

* ฮัน ฮโย-จู  รับบทเป็น  ยุน แซ-บม

: ตำรวจหน่วยจู่โจมพิเศษ เธอใจเย็น เด็ดเดี่ยว ไม่หวั่นไหวง่าย คิดอะไรก็ทำออกมาโดยทันที เธอเกิดมาท่ามกลางความเหลื่อมล้ำทางสังคม ทำให้เธอไม่มีความสุข เธอจึงตั้งมั่นที่จะมีความสุขให้ได้ และการพาตัวเองไปอยู่ในสภาพแวดล้อมที่ดีก็เป็นวิธีทางหนึ่งไปสู่ความสุขนั้น เธอจึงทุ่มเทให้ได้สิทธิ์อาศัยในอะพาร์ตเมนต์ใหม่แห่งนี้

* พัก ฮย็อง-ชิก  รับบทเป็น ช็อง อี-ฮย็อน

: สายสืบคดีอาชญากรรมรุนแรง เคยเป็นนักกีฬาเบสบอล พิตเชอร์อนาคตไกล แต่ต้องจบความฝันตั้งแต่มัธยมศึกษาตอนปลายเพราะอาการบาดเจ็บที่หัวเข่า จึงตัดสินใจมาเป็นตำรวจแทน อี-ฮย็อน เพื่อนที่แอบรัก แซ-บม มาตลอดตั้งแต่สมัยเรียนมัธยมด้วยกัน ตัวละครนี้แม้ดูเผิน ๆ จะตรง ๆ นิ่ง ๆ แต่มีความเฉลียวฉลาดและซื่อสัตย์ เป็นจิ้งจอกในคราบหมี

* โจ อู-จิน รับบทเป็น ฮัน แท-ซ็อก

: นายทหารยศพันโท สังกัดหน่วยสาธาราณสุข เขาเป็นกุญแจสำคัญในเหตุการณ์การแพร่ระบาดของโรค และพยายามจะป้องกันควบคุมการแพร่ระบาดของโรคร้าย

### นักแสดงสมทบ

### นักแสดงรับเชิญพิเศษ

* อี กยู-ฮย็อง รับบทเป็น อี ซึง-ย็อง นายตำรวจหน่วยจู่โจมพิเศษ รุ่นพี่ของ แซ-บม

*

## โปรดักชัน

ซีรีส์นี้เป็นผลงานของผู้กำกับ อัน กิล-โฮ และนักเขียน ฮัน ซัง-อุน ซึ่งเคยร่วมงานกันมาแล้วในซีรีส์ *Watcher*  ผลงานอื่นของผู้กำกับ อัน กิล-โฮ เช่น *Record of Youth*, *อาลัมบรา มายาพิศวง* (Memories of the Alhambra) และ *Stranger* 

ซีรีส์เรื่องนี้เป็นผลงานแรกของ พัก ฮย็อง-ชิก หลังปลดประจำการทหาร ในวันที่ 4 มกราคม ค.ศ. 2021 และเป็นผลงานทางโทรทัศน์ในรอบ 5 ปีของ ฮัน ฮโย-จู อีกด้วย

การอ่านบทครั้งแรกมีขึ้นเมื่อวันที่ 7 พฤษภาคม ค.ศ. 2021 และเริ่มถ่ายทำในวันที่ 11 พฤษภาคม ค.ศ. 2021

ซีรีส์เรื่องนี้เป็นซีรีส์ต้นฉบับของ TVING จึงมีฉบับไม่ตัดสำหรับออกอากาศทาง TVING เท่านั้น

วันที่ 12 เมษายน ค.ศ. 2022 เน็ตฟลิกซ์ ได้ลิขสิทธิ์เผยแพร่ซีรีส์เรื่องนี้ในประเทศ 26 ประเทศ และทำให้ซีรีส์นี้ติดอันดับ 1 ในแพลตฟอร์มเน็ตฟลิกซ์หลายประเทศ รวมถึงประเทศไทย ติด Top 10 ในทุกประเทศที่เข้าฉาย และอยู่ในอันดับที่ 6 จากตารางจัดอันดับรวมทั่วโลก

## เพลงประกอบละคร

### Part 1

### Part 2

### Part 3

## เรตติ้ง

* ละครเรื่องนี้ออกอากาศทางช่องเคเบิลทีวี 

* ละครภาคดึก มีเรตติ้งน้อยกว่าละครเย็นและละครภาคค่ำ

* วันศุกร์และเสาร์ เวลา 22.40 น. เป็นช่วงเวลาใหม่สำหรับลองตลาดซีรีส์ของช่อง tvN

## รางวัลที่ได้รับและการเข้าชิง

## อ้างอิง

## แหล่งข้อมูลอื่น

*  
* ''Happiness'' at Daum 
* 
* 

หมวดหมู่:ละครโทรทัศน์ช่องทีวีเอ็น‎
หมวดหมู่:ละครโทรทัศน์เกาหลีใต้ในปี พ.ศ. 2564
ตาบุลารอเกริอานา

***นุซฮะตุลมุชตากฟีอิคติรอกิลอาฟาก*** (; ) ซึ่งเป็นรู้จักกันในโลกตะวันตกว่า ***ตาบุลารอเกริอานา*** (; ) เป็นงานบรรยายเกี่ยวกับโลกและแผนที่โลกที่จัดทำโดยมุฮัมมัด อัลอิดรีซี นักภูมิศาสตร์ชาวอาหรับ ใน ค.ศ. 1154 อัลอิดรีซีจัดทำคำบรรยายและภาพประกอบของแผนที่เป็นเวลา 15 ปี ในราชสำนักของรอเจอร์ที่ 2 กษัตริย์นอร์มัน ซึ่งมีรับสั่งให้ผลิตงานชิ้นนี้เมื่อประมาณ ค.ศ. 1138

## อ้างอิง

## บรรณานุกรม
*
*Bacharach, Jere L. (2006). *Medieval Islamic Civilization: An Encyclopedia*. Routledge. 
*Harley, John Brian and Woodward, David (1992). *The History of Cartography, Volume 2*. Oxford University Press. 
*Houben, Hubert (2002). *Roger II of Sicily: A Ruler Between East and West*. Cambridge University Press. 

## แหล่งข้อมูลอื่น
* The World Maps of al-Idrisi 
* Online exhibition, Bibliothèque nationale de France (French)
* View Online at the BNF (653 pages).
กฤษฎีกาสันติภาพ

right|thumb|ใบประกาศกฤษฎีกาสันติภาพ
**กฤษฎีกาสันติภาพ** () เป็นกฤษฎีกาฉบับแรกของอำนาจโซเวียต เขียนโดยวลาดีมีร์ เลนิน กฤษฎีกาผ่านร่างในสมัยประชุมครั้งที่ 2 ของสภาผู้แทนโซเวียตแห่งแรงงานและทหารมวลรัสเซีย ในวันที่  ภายหลังจากความสำเร็จของการปฏิวัติเดือนตุลาคม  กฤษฎีกาถูกตีพิมพ์ลงในหนังสือพิมพ์ *[[อีซเวียซ์เตีย]]* ในวันที่  เนื้อหาของกฤษฎีกาเสนอให้รัสเซียถอนจากสงครามโลกครั้งที่หนึ่งในทันที กฤษฎีกาได้ดำเนินการในที่สุดผ่านสนธิสัญญาเบรสต์-ลิตอฟสค์ หลักการสิบสี่ข้ออันโด่งดังของวูดโรว์ วิลสัน เมื่อเดือนมกราคม 1918 ส่วนใหญ่ตอบสนองต่อกฤษฎีกานี้
## อ้างอิง

หมวดหมู่:โซเวียตรัสเซียในสงครามโลกครั้งที่หนึ่ง
หมวดหมู่:เอกสารทางการของสหพันธ์สาธารณรัฐสังคมนิยมโซเวียตรัสเซีย
หมวดหมู่:ผลงานของวลาดีมีร์ เลนิน
แพตตัน ออสวอลต์

**แพตตัน ออสวอลต์** (; เกิด 27 มกราคม พ.ศ. 2512) เป็นนักแสดงตลก นักแสดง และนักเขียนบทชาวอเมริกัน เขาแสดงเป็น สเปนซ์ โอลชินในซิทคอมเรื่อง *เดอะคิงออฟควีนส์* (พ.ศ. 2541-2550) และบรรยายซิทคอมเรื่อง *เดอะโกลด์เบิร์กส์* (พ.ศ. 2556–ปัจจุบัน) ในบทอดัม เอฟ. โกลด์เบิร์กที่เป็นวัยผู้ใหญ่ หลังจากเปิดตัวการแสดงในเรื่อง*สเตนฟิลด์*ตอน *เดอะคอช* เขาได้ปรากฏตัวในละครโทรทัศน์หลายเรื่อง เช่น *[[พาร์กส์แอนรีครีเอชั่น]]*, *[[Community (TV series)|คอมมูนิตี้]]*, *[[ทูแอนด์อะฮาล์ฟแมน]]*, *[[ดรังก์ฮิสรี]]*, *[[รีโน 911!]]*, *[[Mystery Science Theater 3000#Revival (2017–present)|มิสทรีไซส์เธียร์เตอร์ 3000]]*, *[[Archer (2009 TV series)|อาร์เชอร์]]*, *[[วีป]]*, *[[Justified (TV series)|จัสติฟายด์]]*, *[[คิมพิสซิเบิล]]*, และ *[[บรู้กลิน ไนนื-ไนน์]]* รับบทเป็น อาจารย์ใหญ่ราล์ฟ เดอร์บินในเรื่อง *[[A.P. Bio]]* (2018–ปัจจุบัน) และแมทธิวเดอะราเวนในเรื่อง *[[The Sandman (TV series)|เดอะแซนด์แมน]]* (2021–ปัจจุบัน)

ออสวอลต์ยังมีชื่อเสียงจากการพากย์เสียงเรมีในภาพยนตร์ของพิกซาร์เรื่อง *[[ระ-ทะ-ทู-อี่ พ่อครัวตัวจี๊ด หัวใจคับโลก]]* (2007) และ M.O.D.O.K ในซีรีส์ของฮูลูปี ค.ศ. 2021 ที่มีชื่อเรื่องเดียวกัน ผลงานภาพยนตร์ที่โดดเด่นอื่น ๆ ได้แก่ *[[Man on the Moon (film)|แมนออนเดอะมูน]]* (1999), *[[ซูแลนเดอร์]]* (2001), *[[เบลด: ทรินิตี้]]* (2004), *[[ออลโรดส์ลีดโฮม]]* (2008), *[[บิ๊กแฟน]]* (2009), *[[อะเวรีโฮลด์ & คูมาร์ 3D คริสต์มาส]]* (2011), *[[22 จัมพ์สตรีท]]* (2014), และ *[[The Circle (2017 film)|เดอะเซอร์เคิล]]* (2017) ในแฟรนไชส์มัลติมีเดียของจักรวาลภาพยนตร์มาร์เวล (MCU) ออสวอลต์รับเชิญแสดงเป็นเดอะโคนิกส์เรื่อง *[[ชี.ล.ด์. ทีมมหากาฬอเวนเจอร์ส]]* (2014–2020) และพากย์เสียงเป็น พิพเดอะโทรลล์ในเรื่อง *[[ฮีโร่พลังเทพเจ้า]]* (2021)

ผลงานของเขาในฐานะนักแสดงตลก ออสวอลต์ได้ปรากฏตัวในสแตนด์อัพพิเศษหกเรื่องและยังได้รับรางวัล Primetime Emmy Award สาขางานเขียนยอดเยี่ยมสำหรับรายการวาไรตี้พิเศษ และรางวัลแกรมมี่อวอร์ดสาขาอัลบั้มตลกยอดเยี่ยมจากรายการพิเศษของเน็ตฟลิกซ์ชื่อ *Patton Oswalt: Talking for Clapping* (2016)

## อ้างอิง

## แหล่งข้อมูลอื่น
*
*
*Patton Oswalt  at Comedy Central
*Audio interview on The Sound of Young America from PRI.
* on public radio program The Sound of Young America

หมวดหมู่:นักแสดงอเมริกัน
วัดโฆษิตวิหาร

**วัดโฆษิตวิหาร** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตลาดใหญ่ อำเภอเมืองภูเก็ต จังหวัดภูเก็ต มีที่ดินตั้งวัด 84 ไร่ 1 งาน 29 ตารางวา

วัดโฆษิตวิหารตั้งวัดเมื่อ พ.ศ. 2445 เริ่มแรกได้มีพ่อท่านรอดหรือหลวงพ่อรอด จาริกธุดงค์มาจากต่างจังหวัด ได้ปักกรดพำนักอยู่ที่เชิงเขา ชาวบ้านเกิดความศรัทธาในตัวท่านจึงได้ร่วมใจกันสร้างวัดขึ้นและนิมนต์ให้พ่อท่านรอดอยู่พำนักเป็นผู้ปกครองวัดสืบมา ระยะแรกเรียกว่า **วัดโคกแสร้ง** เพราะมีต้นแสร้งขนาดใหญ่เป็นสัญลักษณ์ ต่อมาเรียกว่า **วัดโคกแชะ** ก่อนจะเปลี่ยนชื่อมาเป็น "วัดโฆษิตวิหาร" วัดได้รับพระราชทานวิสุงคามสีมาเมื่อวันที่ 25 เมษายน พ.ศ. 2455 เขตวิสุงคามสีมากว้าง 8 เมตร ยาว 21 เมตร 

อาคารเสนาสนะที่สำคัญ ได้แก่ อุโบสถกว้าง 8 เมตร ยาว 21 เมตร สร้างเมื่อ พ.ศ. 2506 เป็นอาคารคอนกรีตหลังคาสองชั้น ศาลาการเปรียญกว้าง 13.50 เมตร ยาว 15 เมตร สร้างเมื่อ พ.ศ. 2506 เป็นอาคารคอนกรีต กุฏิสงฆ์จำนวน 13 หลัง ส่วนมากเป็นอาคารคอนกรีต ชั้นเดียว 7 หลัง สองชั้น 6 หลัง ปูชนียวัตถุที่สำคัญ ได้แก่ รอยพระพุทธบาทจำลอง พระสังกัจจายน์หน้าตักกว้าง 1.50 เมตร สร้างด้วยทองเหลือง รูปหล่อของหลวงพ่อรอดและพ่อท่านสงฆ์

## รายนามเจ้าอาวาส
* หลวงพ่อรอด
* เจ้าคุณธรรมปาวาจารณ์
* พระวิศาลสมณคุณ
* พระปลัดทอง ปุณฺณจนฺโท พ.ศ. 2503–2506
* พระครูโฆสิตธรรมคุณ พ.ศ. 2507–2552 
* พระครูโฆสิตวิหารธรรม (สมชาย โชติธมฺโม) พ.ศ. 2553–

## อ้างอิง

โฆษิตวิหาร
หมวดหมู่:โบราณสถานในจังหวัดภูเก็ต
การฆ่าสัตว์

[right|thumb|''The Butcher and his Servant'' (1568) วาดภาพและสลักโดย[Jost Amman]]

**การฆ่าสัตว์** () เป็นการฆ่าสัตว์ ซึ่งมักสื่อถึงการฆ่าปศุสัตว์ที่เป็นสัตว์เลี้ยง มีการประมาณการว่าทุก ๆ ปีมีการฆ่าสัตว์บกเพื่อนำไปทำอาหาร 77 พันล้านตัว โดยทั่วไป สัตว์จะถูกฆ่าเพื่อไปทำอาหาร อย่างไรก็ตาม พวกมันอาจถูกฆ่าด้วยจุดประสงค์อื่น เช่นติดเชื้อและไม่สามารถบริโภคได้ ผู้ฆ่าสัตว์หรือคนที่ทำงานในโรงฆ่าสัตว์จะเริ่มตัดจากภายใน เปิดช่องว่างในลำตัวหลักเพื่อนำเครื่องในสัตว์ออก แต่มักเหลือแค่ซาก จากนั้นซากนั้นมักจะถูกหั่นไปเป็นชิ้นเล็ก ๆ

สัตว์ที่มักถูกฆ่าเพื่อทำอาหารมากที่สุดคือวัวและควายไว้ทำเนื้อวัวและเนื้อลูกวัว, แกะไว้ทำเนื้อลูกแกะและเนื้อแกะโต, แพะไว้ทำเนื้อแพะ, สุกรไว้ทำเนื้อสุกร, กวางไว้ทำเนื้อกวาง, ม้าไว้ทำเนื้อม้า, สัตว์ปีก (ส่วนใหญ่คือไก่, ไก่งวง และเป็ด), แมลง (ตัวที่ถูกโฆษณาบ่อยคือจิ้งหรีดทองแดงลาย) และปลาในอตสาหกรรมการเพาะเลี้ยงพืชและสัตว์ในน้ำ

## ดูเพิ่ม
* การเชือดพลีสัตว์
* Carnism
* Controlled-atmosphere killing
* การฆ่าปลา
* การฆ่าม้า
* อิเกจิเมะ การฆ่าปลาในแบบญี่ปุ่น
* เนื้อสัตว์
* การฆ่าสุกร
* กุรบาน การเชือดพลีปศุสัตว์ตามกฎหมายอิสลาม

## อ้างอิง

## แหล่งข้อมูลอื่น
* Canada Agricultural Products Act R.S., 1985, c. 20 (4th Supp.) 
*  Humane Slaughter of Livestock Regulations
* Slovak Pig Slaughter and Traditional Sausage Making – article in English with detailed pictures of a Slovak family slaughtering a pig in the traditional style
*  Live Counter About Slaughtered Animals Worldwide
ฟุตบอลถ้วยพระราชทานประเภท ก. ประจำปี 2552

**ฟุตบอลถ้วยพระราชทาน ก ประจำปี พ.ศ. 2552** (รู้จักในชื่อรายการ **[[อีซูซุ]] คอมมูนิตี้ คัพ** ตามชื่อของผู้สนับสนุน) เป็นการแข่งขัน ฟุตบอลชิงถ้วยพระราชทานประเภท ก. ครั้งที่ 75 ซึ่งเป็นการแข่งขันฟุตบอลประจำปี โดยนำสโมสรชนะเลิศฟุตบอล ไทยลีก และ สโมสรชนะเลิศฟุตบอล ไทยเอฟเอคัพ เมื่อฤดูกาลที่แล้วมาแข่งขัน โดยทำการแข่งขันที่ สนามศุภชลาศัย กรุงเทพมหานคร ในวันที่ 20 กุมภาพันธ์ 2553 โดยเป็นการชิงชนะเลิศกันระหว่าง สโมสรฟุตบอลเมืองทอง-หนองจอก ยูไนเต็ด สโมสรชนะเลิศไทยพรีเมียร์ลีก ฤดูกาล 2552 กับ การท่าเรือไทย สโมสรชนะเลิศ มูลนิธิไทยคม เอฟเอคัพ 2552 โดยผลการแข่งขันเป็นทาง สโมสรฟุตบอลเมืองทอง-หนองจอก ยูไนเต็ด ชนะเลิศการแข่งขันในครั้งนี้ หลังจากแข่งขันไปได้ 81 นาที ด้วยสกอร์ 2-0 เนื่องจากทาง การท่าเรือไทย ได้ประกาศขอยอมแพ้หลังเกิดเหตุการจลาจลในสนาม

## เกมการแข่งขัน
### ครึ่งแรก
เมืองทองฯ ยูไนเต็ด ได้ลุ้นจากจังหวะที่ ปิยะชาติ ถามะพันธ์ เปิดบอลมาถึง โคเน โมฮาเหม็ด ได้โหม่งประตูในนาทีที่ 14 แต่ผู้ตัดสินในเกมไม่ให้ประตูเพราะมีการทำฟาวล์ก่อนหน้านี้ และอีกจังหวะในนาทีที่ 16 ที่ ยายา ซูมาโฮโร มีโอกาสได้ทำประตู แต่ถูกจับล้ำหน้า
### ครึ่งหลัง
โคเน โมฮาเหม็ด ทำประตูออกนำให้กับ เมืองทองฯ ยูไนเต็ด ในนาทีที่ 67 จากลูกฟรีคิกของ ปิยะชาติ ซึ่งเป็นประตูแรกอย่างเป็นทางการของเจ้าตัวหลังย้ายมาจาก ชลบุรี เอฟซี ก่อนที่ในนาทีที่ 81 ดาโน เซียกา จะโขกทำประตูให้ทีมทิ้งห่างออกเป็น 2-0

### เหตุจลาจล

หลังจากที่เมืองทองฯ ยูไนเต็ด ได้ประตูที่สองของเกม แฟนบอลของ การท่าเรือไทย ไม่พอใจการตัดสินของผู้ตัดสินในเกม (อรรถกร เวชการ) โดยมองว่าจังหวะประตูที่สองที่เมืองทองฯ ได้เป็นจังหวะแฮนด์บอล ก่อนจะมีการปาขวดน้ำและสิ่งของลงสนาม และจุดพลุไฟเขวี้ยงลงมา รวมถึงจุดประทัดขึ้นฟ้าเสียงดังลั่นสนาม จนเกมต้องยุติลงกลางคัน ก่อนที่ในเวลาต่อมา เหตุการณ์จะบานปลายเมื่อแฟนบอล การท่าเรือไทย พังรั้วกั้นเข้าไปทำร้ายกองเชียร์ของเมืองทองฯ จนคนดูวิ่งหนีกระโดดลงจากอัฒจันทร์ ขณะที่เจ้าหน้าที่ตำรวจและสารวัตรทหารที่มีเพียงไม่กี่คนไม่สามารถคุมสถานการณ์ได้ ทำให้เกิดเหตุวิวาทชกต่อยกันรอบสนาม

ก่อนที่ในเวลาต่อมา พิเชษฐ์ มั่นคง ประธานสโมสรการท่าเรือไทย ได้ประกาศขอยอมแพ้ และยกตำแหน่งชนะเลิศการแข่งขันให้กับสโมสรเมืองทอง-หนองจอก ยูไนเต็ด และในวันที่ 29 มกราคม 2554 ทางสโมสรเมืองทองฯ ยูไนเต็ด ได้เข้ารับถ้วยรางวัลอย่างเป็นทางการ ต่อหน้าพระบรมฉายาลักษณ์

## รายละเอียดการแข่งขัน

## ดูเพิ่มเติม
* ไทยพรีเมียร์ลีก ฤดูกาล 2552
* มูลนิธิไทยคม เอฟเอคัพ 2552

## อ้างอิง

หมวดหมู่:ฟุตบอลไทยในปี พ.ศ. 2553
หมวดหมู่:การแข่งขันฟุตบอลในประเทศไทย
หมวดหมู่:การแข่งขันกีฬาในกรุงเทพมหานคร
เยว่ ชูหฺวา

**เยว่ ชูหฺวา** (เกาหลี: 예슈화; จีน: 葉舒華; อักษรโรมัน: Yeh Shuhua; เกิด 6 มกราคม ค.ศ. 2000) รู้จักกันในชื่อ **ชูหฺวา** หรือ **ชูฮวา** เป็นนักร้องชาวไต้หวัน เธอเป็นสมาชิกของไอเดิล เกิร์ลกรุปเกาหลีใต้ สังกัดคิวบ์เอนเตอร์เทนเมนต์ รับผิดชอบในหน้าที่วิชวลและร้องเสริมของวง

## การศึกษา
จบการศึกษาชั้นประถมศึกษาจากโรงเรียนประถมฝูกัง เขตหยางเหม่ย เมืองเถาหยวน

จบการศึกษาชั้นมัธยมศึกษาจากโรงเรียนมัธยมแห่งชาติฝูกัง เมืองเถาหยวน

เรียนแผนกละคร โรงเรียนศิลปะฮัวกัง ในเมืองไทเป แต่ได้ลาออกเนื่องจากมาเป็นเด็กฝึกที่เกาหลี

## ผลงานเพลง

## ผลงาน
### รายการโทรทัศน์

### มิวสิควิดิโอ

## อ้างอิง

## แหล่งข้อมูลอื่น

หมวดหมู่:ศิลปินสังกัดคิวบ์เอนเตอร์เทนเมนต์
หมวดหมู่:สมาชิกของไอเดิล
หมวดหมู่:นักแสดงภาพยนตร์หญิงชาวไต้หวัน
หมวดหมู่:นักร้องหญิงชาวไต้หวัน
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2543
หมวดหมู่:บทความที่มีข้อความภาษาจีน
หมวดหมู่:บทความที่มีข้อความภาษาจีนตัวย่อ
หมวดหมู่:บุคคลจากเถา-ยฺเหวียน
ทรานส์ยีน

**ทรานส์ยีน** () เป็นยีนที่ได้ถ่ายโอนจากสิ่งมีชีวิตหนึ่งไปยังสิ่งมีชีวิตอีกอย่างหนึ่งโดยเกิดตามธรรมชาติ หรือทำด้วยเทคนิคทางพันธุวิศวกรรม
กระบวนการถ่ายโอนยีนซึ่งเรียกว่า transgenesis นี้อาจเปลี่ยนรูปแบบปรากฏ (phenotype) ของสิ่งมีชีวิต
ทรานส์ยีนหมายถึงส่วนดีเอ็นเอซึ่งมีลำดับยีนที่ได้มาจากสิ่งมีชีวิตหนึ่งแล้วนำเข้าไปในสิ่งมีชีวิตอีกอย่างหนึ่ง
ซึ่งเปลี่ยนจีโนมของสิ่งมีชีวิตนั้นๆ โดยไปขัดหน้าที่ของยีนดั้งเดิม
คือเข้าไปแทนที่ยีนดั้งเดิมด้วยยีนที่เข้ารหัสโปรตีนอีกตัวหนึ่ง หรือเพิ่มยีนอื่น
ปกติแล้ว ดีเอ็นเอจะใส่เข้าไปในเซลล์ชนิด germline ของสิ่งมีชีวิต คือเซลล์ที่ส่งยีนต่อไปยังลูกหลาน เช่น เซลล์ไข่และเซลล์สเปิร์ม
ในสัตว์มีกระดูกสันหลังที่ซับซ้อน อาจทำโดยฉีดดีเอ็นเอแปลกปลอมเข้าไปในนิวเคลียสของเซลล์ไข่
เทคนิคนี้ใช้เป็นประจำเพื่อใส่ยีนมนุษย์ที่ก่อโรคหรือยีนอื่นๆ ที่ต้องการวิจัยเข้าไปในหนูทดลองเพื่อศึกษาความเป็นไปทางพยาธิวิทยาเกี่ยวกับยีนนั้นๆ

## ดูเพิ่ม
*Gene flow

## แหล่งข้อมูลอื่น
*

หมวดหมู่:พันธุวิศวกรรม
หมวดหมู่:การส่งยีน
เบมนิฟอสบูเวียร์

**เบมนิฟอสบูเวียร์** (****) หรือรหัสการพัฒนา **AT-527**, **RO7496998** เป็นยาต้านไวรัสที่คิดค้นโดยบริษัทอเทอา ฟาร์มาซูติคอล ( Pharmaceuticals) และบริษัทโรช (Roche) ได้รับใบอนุญาตเพื่อการพัฒนาทางคลินิก เป็นผลิตภัณฑ์โปร-ดรักของสารคล้ายคลึงนิวคลีโอไทด์แบบใหม่ ที่เดิมพัฒนาขึ้นสำหรับการรักษาโรคไวรัสตับอักเสบซี AT-527 เป็นเกลือเฮมิซัลเฟตของยาทดลอง AT-511 ที่มีชีวประสิทธิผลทางการรับประทาน  โดยถูกเผาผลาญในหลายขั้นตอนจนกลายเป็นนิวคลีโอไทด์ไตรฟอสเฟตกัมมันต์หรือ AT-9010  ซึ่งทำหน้าที่เป็นตัวยับยั้งเอนไซม์อาร์เอ็นเอพอลิเมอเรส ด้วยเหตุนี้จึงขัดขวางการจำลองแบบของไวรัส 

AT-527 ได้ถูกนำมาวิจัยสำหรับการรักษาโรคที่เกิดจากไวรัสโคโรนาเช่นที่เกิดจากไวรัส SARS-CoV-2 ผลการทดลองทางคลินิกแสดงให้เห็นผลลัพธ์ที่ดีในระยะแรก แต่ให้ผลลัพธ์ที่ไม่สอดคล้องกันในระยะต่อมา ดังนั้นการทดลองในระยะที่ 3 ที่วางแผนไว้จึงถูกออกแบบใหม่ และจะยังคงไม่สรุปผลจนกว่าจะถึงปลายปี พ.ศ. 2565

## ดูเพิ่ม
* กาลิเดซิเวียร์
* เรมเดซิเวียร์
* ลูโฟเทรลเวียร์
* โมลนูพิราเวียร์
* โซฟอสบูเวียร์

## อ้างอิง

หมวดหมู่:ยาต้านอาร์เอ็นเอไวรัส
หมวดหมู่:นิวคลีโอไทด์
หมวดหมู่:ยาทดลอง
หมวดหมู่:ไนโตรเจนเฮเตอโรไซเคิล
สตาร์ฟ็อกซ์ 64 ทรีดี

เป็นวิดีโอเกมแนวเลื่อนยิงสามมิติ เป็นการพัฒนาร่วมกันระหว่าง Nintendo EAD และ Q-Games และจัดจำหน่ายโดยนินเท็นโด วางจำหน่ายสำหรับเครื่องนินเท็นโด 3ดีเอส ตัวเกมเป็นการนำเกมดั้งเดิมที่เคยวางจำหน่ายบนเครื่องนินเท็นโด 64 ในปี 1997 มาทำใหม่ วางจำหน่ายในวันที่ 14 กรกฎาคม 2011 ในญี่ปุ่น วันที่ 9 กันยายน 2011 ในยุโรปและอเมริกาเหนือ และวันที่ 15 กันยายน 2011 ในออสเตรเลีย

แม้ว่าเวอร์ชันดั้งเดิมของนินเท็นโด 64 ของตัวเกมจะถูกเรียกว่า *Lylat Wars* ในโซนยุโรปและออสเตรเลีย เช่นเดียวกับการวางจำหน่ายอีกครั้งบนเวอร์ชวลคอนโซล ในปี 2007  แต่ตัวเกมรีเมคบน 3ดีเอส ใช้ชื่อ *สตาร์ฟ็อกซ์ 64* ในทุกภูมิภาค

ในปี 2012 นินเท็นโดได้วางจำหน่ายเกมนี้อีกครั้งพร้อมกับเกม 3ดีเอสรุ่นก่อน ๆ อีกหลายเกม โดยเป็นการจำหน่ายแบบดิจิทัลดาวน์โหลดผ่านนินเท็นโดอีช็อป เวอร์ชันที่ดาวน์โหลดได้วางจำหน่ายในภูมิภาคแพลวันที่ 4 ตุลาคม 2012 วันที่ 18 ตุลาคม 2012 ในอเมริกาเหนือ และวันที่ 1 พฤศจิกายน 2012ในญี่ปุ่น *สตาร์ฟ็อกซ์ 64 ทรีดี* ได้รับกระแสในเชิงบวกจากนักวิจารณ์ที่ยกย่องรูปแบบการเล่น กราฟิกและภาพที่ได้รับการปรับปรุง และการเคารพต้นฉบับ  แม้ว่าจะถูกวิพากษ์วิจารณ์จากการไม่มีผู้เล่นหลายคนออนไลน์และเนื้อหาใหม่ที่มีจำกัด
## หมายเหตุ

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2555
หมวดหมู่:เกมสำหรับนินเท็นโด 3ดีเอส
หมวดหมู่:วิดีโอเกมยิง
หมวดหมู่:วิดีโอเกมที่พัฒนาขึ้นในประเทศญี่ปุ่น
ฟุตบอลชิงแชมป์แห่งชาติอาเซียน 2020 กลุ่ม เอ

**กลุ่ม เอ ของฟุตบอลชิงแชมป์แห่งชาติอาเซียน 2020** จะเป็นหนึ่งในสองกลุ่มของชาติที่เข้าร่วมการแข่งขันใน ฟุตบอลชิงแชมป์แห่งชาติอาเซียน 2020, ซึ่งจะจัดขึ้นตั้งแต่วันที่ 1 ธันวาคม พ.ศ. 2564. ประกอบไปด้วย ไทย, พม่า, ฟิลิปปินส์, สิงคโปร์ และ ติมอร์-เลสเต.

## ทีม

## ตารางคะแนน

## นัดการแข่งขัน

### ติมอร์-เลสเต พบ ไทย


### สิงคโปร์ พบ พม่า


### พม่า พบ ติมอร์-เลสเต


### ฟิลิปปินส์ พบ สิงคโปร์


### ติมอร์-เลสเต พบ ฟิลิปปินส์


### ไทย พบ พม่า


### ฟิลิปปินส์ พบ ไทย


### สิงคโปร์ พบ ติมอร์-เลสเต


### ไทย พบ สิงคโปร์


### พม่า พบ ฟิลิปปินส์




## อ้างอิง

## หมายเหตุ

## แหล่งข้อมูลอื่น
* เว็บไซต์อย่างเป็นทางการ 

รอบแบ่งกลุ่ม
วัดมณีสถิตกปิฏฐาราม

**วัดมณีสถิตกปิฏฐาราม** [มะ-นี-สะ-ถิด-กะ-ปิด-ถา-ราม] เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลอุทัยใหม่ อำเภอเมืองอุทัยธานี จังหวัดอุทัยธานี  ปัจจุบันมีพระครูอุปกิตปริยัติโสภณเป็นเจ้าอาวาส

วัดมณีสถิตกปิฏฐาราม เดิมชื่อ **วัดมณีธุดงค์สงฆ์มูลิกาวาส** เริ่มก่อสร้างราว พ.ศ. 2431  โดยพระอาจารย์แย้ม วัดโมลีโลกยารามราชวรวิหาร กรุงเทพมหานคร ได้ธุดงค์ไปพักบริเวณนั้น ได้รับพระราชทานวิสุงคามสีมาเมื่อ พ.ศ. 2434 ต่อมาเมื่อ พ.ศ. 2456 สมเด็จพระมหาสมณเจ้า กรมพระยาวชิรญาณวโรรส เสด็จตรวจการคณะสงฆ์มณฑลฝ่ายเหนือมาทอดพระเนตรเห็นวัดมณีธุดงค์สงฆ์มูลิกาวาสและทรงเปลี่ยนชื่อเป็น **วัดทุ่งแก้ว** ตามที่ประชาชนนิยมเรียกกันอันเนื่องจากที่ตั้งวัดเป็นป่าไผ่ จนราว พ.ศ. 2478 เกิดเพลิงไหม้ตลาดสะแกรังครั้งใหญ่ ทำให้บ้านเรือนบริเวณทิศใต้และทิศตะวันตกของวัดขวิดได้รับความเสียหาย ส่วนวัดขวิดไม่ได้รับความเสียหาย แต่ทางราชการได้จัดผังเมืองใหม่ จึงรวมวัดขวิดเข้ากับวัดทุ่งแก้ว สมเด็จพระวันรัต (เฮง เขมจารี) เจ้าคณะมณฑลนครสวรรค์ ได้เปลี่ยนนามวัดเป็น "วัดมณีสถิตกปิฏฐาราม" เมื่อ พ.ศ. 2481 จนวัดได้รับการยกฐานะเป็นพระอารามหลวงชั้นตรี ชนิดสามัญเมื่อวันที่ 22 มีนาคม พ.ศ. 2536

ภายในวัดมีสระน้ำมนต์ศักดิ์สิทธิ์ เป็นสระที่พระอาจารย์แย้ม ได้ชักชวนชาวบ้านมาช่วยกันขุดเมื่อ พ.ศ. 2431 มีขนาดกว้าง 14.60 เมตร ยาว 17.40 เมตร ลึก 7.19 เมตร ก่อขอบสระเป็นอิฐถือปูน เพื่อกรุอิฐเป็นสระน้ำมนต์ศักดิ์สิทธิ์ มีศิลาลงยันต์คาถาอักษรขอม ปลุกเสกอาคมบรรจุไว้ตรงกลางสระ เพื่อให้น้ำทั้งสระเป็นน้ำมนต์ ทางราชการได้นำน้ำมนต์ในสระนี้ไปรวมกับน้ำศักดิ์สิทธิ์แหล่งอื่น ๆ เพื่อเป็นน้ำอภิเษกในพระราชพิธีบรมราชาภิเษก รัชกาลที่ 6 พ.ศ. 2454, รัชกาลที่ 7 พ.ศ. 2468 และรัชกาลที่ 10 พ.ศ. 2562

พระปรางค์ใหญ่สร้างขึ้นเมื่อ พ.ศ. 2452 โดยมีฐานกว้าง 8 เมตร สูง 16 เมตร ลักษณะเป็นปรางค์ห้ายอด ภายในบรรจุพระบรมสารีริกธาตุ และเป็นที่ประดิษฐานรูปหล่อหลวงพ่อแย้มผู้สร้างวัดนี้

## อ้างอิง

มณีสถิตกปิฏฐาราม
มณีสถิตกปิฏฐาราม
หมวดหมู่:โบราณสถานในจังหวัดอุทัยธานี
วัดมณีบรรพตวรวิหาร

**วัดมณีบรรพตวรวิหาร** เป็นพระอารามหลวงชั้นตรีชนิดวรวิหาร สังกัดคณะสงฆ์ฝ่ายมหานิกาย ตั้งอยู่ในตำบลระแหง อำเภอเมืองตาก จังหวัดตาก มีเนื้อที่ 13 ไร่  1 งาน มีธรณีสงฆ์ 8 แปลง พื้นที่ 45.70 ไร่

วัดมณีบรรพตวรวิหาร เดิมเรียกว่า **วัดเขาแก้ว** เรียกชื่อตามลักษณะภูมิประเทศที่ตั้งวัดที่เป็นภูเขาและมีหินแก้วสีขาวหรือหินเขี้ยวหนุมานเป็นจำนวนมาก สร้างขึ้นเมื่อ พ.ศ. 2390 มีหลวงพ่อเณรหรือชาวบ้านเรียกว่า ขรัวเณร หรือ ขรัวตาเณร เป็นผู้ริเริ่มสร้างวัดและปกครองวัดเป็นรูปแรก โดยฆราวาสที่สร้างและบูรณะตั้งแต่ต้น คือ ท่านเผือก เศรษฐีเจ้าของตลาดในจังหวัดสุโขทัย ได้ทำการก่อสร้างพระอุโบสถและศาลาการเปรียญขึ้น เมื่อ พ.ศ. 2435 ต่อมาพระวิสุทธิ  สมณาจารย์ (ตุ่น) ได้บูรณปฏิสังขรณ์วัดนี้ตลอดมา วัดได้รับพระราชทานวิสุงคามสีมาวันที่ 14 พฤษภาคม พ.ศ. 2436 เขตวิสุงคามสีมากว้าง 24 เมตร ยาว 24 เมตร ได้รับการสถาปนาให้เป็นพระอารามหลวงชั้นตรีชนิดวรวิหารนับตั้งแต่วันที่ 27 กรกฎาคม พ.ศ. 2505

อาคารเสนาสนะที่สำคัญ ได้แก่ พระอุโบสถสร้างแล้วเสร็จเมื่อ พ.ศ. 2513 กว้าง 8 เมตร ยาว 16 เมตร ประดิษฐาน พระพุทธรูปแสนทองหรือหลวงพ่อแสนหลวง อัญเชิญจากวัดร้างชื่อ วัดห้วยขนุน บริเวณอำเภอแม่ระมาด เป็นพระพุทธรูปปางมารวิชัย ศิลปะเชียงแสน พระประธานในพระอุโบสถ เป็นพระพุทธรูปปางปฐมเทศนาและมีพระเบญจวัคคีย์นั่งฟังอยู่ เรือนไทยไม้สักประดิษฐานพระพุทธรูปโบราณซึ่งแกะสลักจากหินอ่อนและทรงเครื่องตามศิลปะแบบพม่า พระธาตุเจดีย์ภายในประดิษฐานพระบรมสารีริกธาตุ องค์พระเจดีย์เป็นศิลปะมอญ มีลักษณะเป็นทรงระฆังคว่ำ ฐานเจดีย์เป็นแบบย่อมุมไม้สิบหก หอไตรกลางน้ำทำด้วยไม้ สร้างขึ้นในสมัยอยุธยา ปัจจุบันชำรุดทรุดโทรมอย่างมาก ลวดลายแกะสลักเลือนรางจนแทบมองไม่เห็น

## อ้างอิง

มณีบรรพตวรวิหาร
มณีบรรพตวรวิหาร
หมวดหมู่:โบราณสถานในจังหวัดตาก
วัดสันป่ากอ

**วัดสันป่ากอ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 13 ตำบลรอบเวียง อำเภอเมืองเชียงราย จังหวัดเชียงราย มีเนื้อที่ทั้งหมด 13 ไร่ 2 งาน ปัจจุบัน มีพระครูสมุห์ธรรมนันท์ กลฺยาณธมฺโม เป็นเจ้าอาวาส

วัดสันป่ากอเริ่มสร้างเป็นวัดเมื่อ พ.ศ. 2459 โดยพระก่า คำเฮือง จองติ้ จองสร้อย และปู่หลอย ได้นำชาวบ้านมาทำการแผ้วถางที่ดินที่เห็นว่าเหมาะสม ให้เป็นวัดขึ้นมา แต่เดิมบริเวณวัดนี้มีต้นก่อจำนวนมาก จึงตั้งชื่อวัดและหมู่บ้านว่าสันป่าก่อ แรกสร้างได้ทำเป็นอาคารชั่วคราว มุงด้วยคา แล้วนิมนต์พระเชื้อสายไทใหญ่ มาอยู่จำพรรษาเป็นที่พึ่งทางใจของชาวบ้านมาตลอด และได้มีการพัฒนาขยายมาเรื่อยมา ต่อมา พ.ศ. 2489 ได้สร้างวิหาร พื้นปูด้วยไม้กระดาน หลังคามุงด้วยดินขอ พ.ศ. 2508 สร้างอุโบสถ พ.ศ. 2513–2518 สร้างกำแพงวัดโดยรอบและเมื่อ พ.ศ. 2519 ได้ปรับปรุงวิหาร โดยเปลี่ยนหลังคาเป็นกระเบื้องลอนเล็ก และดัดแปลง หลังคาให้มีช่อฟ้า ปั้นลมนาค วัดคงเป็นวัดร้างระยะหนึ่ง และได้รับยกฐานจากวัดร้างขึ้นเป็นวัดที่มีพระภิกษุจำพรรษาเมื่อวันที่ 13 มีนาคม พ.ศ. 2556 ได้รับพระราชทานวิสุงคามสีมาเมื่อวันที่ 22 สิงหาคม พ.ศ. 2557 ไปประกอบพิธีผูกพัทธสีมา เมื่อวันที่ 6 มีนาคม พ.ศ. 2559

สถาปัตยกรรมของวัดเป็นศิลปะแบบไทใหญ่ ทั้งวิหารใหญ่และวิหารพระประจำวันเกิดซึ่งจะภาพวาดแสดงให้เห็นถึงประเพณีในช่วงสิบสองเดือนของชาวไทใหญ่ มีพระพุทธรูปองค์ประธานในวิหารสามองค์

## อ้างอิง

สันป่ากอ
วัดลาดประทุมคงคาราม

**วัดลาดประทุมคงคาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหลักชัย อำเภอลาดบัวหลวง จังหวัดพระนครศรีอยุธยา มีเนื้อที่ตั้งวัด 13 ไร่ เจ้าอาวาสรูปปัจจุบัน คือ พระครูเกษมปทุมรักษ์ 

วัดลาดประทุมคงคาราม เดิมเรียกว่า **วัดตาช้าง** ตั้งวัดเมื่อ พ.ศ. 2450 โดยมีนายช้าง เป็นผู้บริจาคที่ดินและดำเนินการสร้างวัด ได้รับพระราชทานวิสุงคามสีมาวันที่ 31 สิงหาคม พ.ศ. 2486 ได้รับพระราชทานวิสุงคามสีมาครั้งหลังเมื่อวันที่ 21 มิถุนายน พ.ศ. 2556

อาคารเสนาสนะต่างที่สำคัญ ได้แก่ อุโบสถ กว้าง 8 เมตร ยาว 12 เมตร สร้างเมื่อ พ.ศ. 2488 ศาลาการเปรียญ กว้าง 17 เมตร ยาว 19 เมตร สร้างเมื่อ พ.ศ. 2515 หอสวดมนต์ สร้างเมื่อ พ.ศ. 2460 กุฏิสงฆ์ จำนวน 7 หลัง ปูชนียวัตถุที่สำคัญคือ พระประธานในอุโบสถ และรูปหล่อจำลองหลวงพ่อสมใจนึก

## อ้างอิง

ลาดประทุมคงคาราม
ฟาซิก

**ฟาซิก** () เป็นศัพท์ภาษาอาหรับที่สื่อถึงผู้ที่ละเมิดกฎหมายอิสลาม เนื่องจากผู้ที่เป็นฟาซิกมักไม่น่าเชื่อถือ ทำให้คำให้การของพวกเขาจึงไม่เป็นที่ยอมรับในศาลอิสลาม คำว่า *ฟาซิก* สามารถแปลได้เป็น "ไม่เลื่อมใสศรัทธา", "คนบาป" หรือ "ชั่วช้า"

## ต้นกำเนิด
*ฟาซิก* มาจากรูปของคำว่า *ฟิสก์* () ที่แปลว่า "การทำลายข้อตกลง" หรือ "เพื่อออกจาก"

ในอัลกุรอาน คำนี้ไม่มีความหมายจำเพาะของผู้ฝ่าฝืนกฎหมาย และมักมีความเกี่ยวข้องกับคำว่า*[[กาฟิร|กุฟร์]]* (ปฏิเสธศรัทธา) นักเทววิทยาบางส่วนเชื่อมโยงพฤติกรรมคล้ายกับฟาซิกกับ*อะฮ์ลุลฮะวา* (กลุ่มชนที่ทำตามอำเภอใจ)

## การใช้งาน
ในด้านภูมิรัฐศาสตร์ เมื่อช่วงการปฏิวัติอิหร่าน รูฮุลลอฮ์ โคมัยนีได้กล่าวถึงชาฮ์แห่งอิหร่านว่าเป็น *ฟาซิก*

## อ้างอิง

## แหล่งข้อมูลอื่น
*''ف س ق '' at The Quranic Arabic Corpus
ฟุตบอลชิงแชมป์แห่งชาติอาเซียน 2020 กลุ่ม บี

**กลุ่ม บี ของฟุตบอลชิงแชมป์แห่งชาติอาเซียน 2020** จะเป็นหนึ่งในสองกลุ่มของชาติที่เข้าร่วมการแข่งขันใน ฟุตบอลชิงแชมป์แห่งชาติอาเซียน 2020, ซึ่งจะจัดขึ้นตั้งแต่วันที่ 1 ธันวาคม พ.ศ. 2564. ประกอบไปด้วย เวียดนาม, มาเลเซีย, อินโดนีเซีย, กัมพูชา และ ลาว.

## ทีม

## ตารางคะแนน

## นัดการแข่งขัน
### กัมพูชา พบ มาเลเซีย


### ลาว พบ เวียดนาม


### มาเลเซีย พบ ลาว


### อินโดนีเซีย พบ กัมพูชา


### ลาว พบ อินโดนีเซีย


### เวียดนาม พบ มาเลเซีย


### กัมพูชา พบ ลาว


### อินโดนีเซีย พบ เวียดนาม


### เวียดนาม พบ กัมพูชา


### มาเลเซีย พบ อินโดนีเซีย


## อ้างอิง

## หมายเหตุ

## แหล่งข้อมูลอื่น
* เว็บไซต์อย่างเป็นทางการ 

รอบแบ่งกลุ่ม
ที่ตั้งเทศมณฑล

**ที่ตั้งเทศมณฑล** () อาจหมายถึงที่ตั้งของศูนย์การบริหาร หรือเมืองหลวงของเทศมณฑลหรือเขตการปกครองส่วนท้องถิ่นในหลายประเทศ เช่น สหรัฐอเมริกา แคนาดา ฯลฯ

ในพื้นที่ส่วนใหญ่ของสหรัฐอเมริกาและแคนาดา เทศมณฑลถือเป็นหน่วยการปกครอง หรือหน่วยการบริหารของรัฐหนึ่ง โดยที่ตั้งของเทศมณฑลจะเป็นเมืองหรือสถานที่ที่เป็นที่ตั้งของหน่วยงานต่าง ๆ ของรัฐ เช่น สภานิติบัญญัติ สำนักงานศาล ฯลฯ โดยในรัฐเวอร์มอนต์ในสหรัฐอเมริกาจะเรียกว่า shire town

ในสหราชอาณาจักรและสาธารณรัฐไอร์แลนด์จะใช้คำว่า เมืองเทศมณฑล (county town) ซึ่งมีความหมายคล้ายกับคำนี้

## อ้างอิง

หมวดหมู่:เทศมณฑล
อ่าวสัตหีบ

**อ่าวสัตหีบ** เป็นอ่าวทางฝั่งตะวันออกของอ่าวไทย ตั้งอยู่ในอำเภอสัตหีบ จังหวัดชลบุรี

## ประวัติ
พระเจ้าบรมวงศ์เธอ กรมหลวงชุมพรเขตอุดมศักดิ์ พระราชโอรสในพระบาทสมเด็จพระจุลจอมเกล้าเจ้าอยู่หัว ทรงสำรวจอ่าวสัตหีบใน พ.ศ. 2465 และทอดพระเนตรเห็นว่าเป็นสถานที่ที่เหมาะแก่การตั้งฐานทัพเรือ หลังจากนั้น พระองค์พระราชทานที่ดินหลวงที่สัตหีบเพื่อสร้างสิ่งอำนวยความสะดวกของกองทัพเรือ

อ่าวสัตหีบเป็นส่วนหนึ่งของพื้นที่ฐานทัพเรือสัตหีบ ฐานทัพที่ใหญ่ที่สุดของกองทัพเรือไทย

ในบางครั้งอ่าวสัตหีบถูกฝูงแมงกะพรุนบุก

## ภูมิศาสตร์
อ่าวสัตหีบตั้งอยู่ทางใต้ของจังหวัดชลบุรี ฝั่งตะวันตกเฉียงใต้เป็นทะเลเปิด และมีคาบสมุทรหินปูนกั้นทางฝั่งตะวันตกเหนือแหลมฉลากและทางตะวันออกเฉียงใต้ที่เขาช่องแคบ

### เกาะ
บริเวณอ่าวมีเกาะหลายเกาะ โดยเกาะที่ใหญ่ที่สุดคือเกาะเตาหม้อซึ่งอยู่ตรงปากอ่าวฝั่งตะวันตก ส่วนเกาะอีเลาซึ่งมีขนาดเล็กกว่าตั้งอยู่ห่างจากชายฝั่งออกไปอีก

## อ้างอิง

## แหล่งข้อมูลอื่น
*
*Sattahip Bay view

หมวดหมู่:อ่าวในประเทศไทย
มุอ์มิน

***มุอ์มิน*** (; เพศหญิง  ) เป็นศัพท์ภาษาอาหรับที่ถูกอ้างอิงบ่อยในอัลกุรอาน ซึ่งหมายถึง "ผู้ศรัทธา" คำนี้สื่อถึงบุคคลที่น้อมรับพระประสงค์ของอัลลอฮ์โดยสมบูรณ์และมีความศรัทธาตั้งมั่นในหัวใจ และยังเป็นชื่อกับหนึ่งในพระนามของพระเป็นเจ้าในศาสนาอิสลาม

## ในอัลกุรอาน
อัลกุรอานได้กล่าวถึงสิ่งนี้ว่า:
(อันนิซาอ์ ) ผู้ศรัทธาทั้งหลาย! จงศรัทธาต่ออัลลอฮ์และเราะซูล (มุฮัมมัด) ของพระองค์เถิด และคัมภีร์ (อัลกุรอาน) ที่พระองค์ได้ทรงประทานลงมาแก่เราะซูลของพระองค์ และคัมภีร์ที่พระองค์ได้ทรงประทานลงมาก่อนนั้น และผู้ใดปฏิเสธศรัทธาต่ออัลลอฮ์ และมลาอิกะฮ์ของพระองค์และบรรดาคัมภีร์ของพระองค์และบรรดาเราะซูลของพระองค์ และวันปรโลกแล้วไซร้ แน่นอนเขาก็ได้หลงทางไปแล้วอย่างไกล

## ความแตกต่างระหว่างมุสลิมกับ ''มุอ์มิน''
โองการด้านล่างนี้กล่าวถึงความแตกต่างระหว่างมุสลิมและ**ผู้ศรัทธา**:
(อัลฮุญุรอต ) อาหรับชาวชนบทกล่าวว่า เราศรัทธาแล้ว จงกล่าวเถิด (มุฮัมมัดว่า) พวกท่านยังมิได้ศรัทธา แต่จงกล่าวเถิดว่าเราเข้ารับอิสลามแล้ว เพราะการศรัทธายังมิได้เข้าสู่หัวใจของพวกท่าน และถ้าหากพวกท่านเชื่อฟังปฏิบัติตามอัลลอฮ์และเราะซูลของพระองค์แล้ว พระองค์จะไม่ทำให้การงานของพวกท่านด้อยลงแต่ประการใด แท้จริงอัลลอฮ์เป็นผู้ทรงอภัยผู้ทรงเมตตาเสมอ

## อ้างอิง
โพรโทพลาสต์

[thumb|right|
โพรโทพลาสต์ของเซลล์[พืชไม้ดอกสกุล *Petunia* ที่มีกำเนิดจากอเมริกาใต้
]]
[thumb|
โพรโทพลาสต์ของ[มอสส์ *Physcomitrella patens*
]]
**โพรโทพลาสต์** ( จากคำกรีกโบราณว่า  หรือ *prōtóplastos* ซึ่งแปลว่า เกิดเป็นสิ่งแรก)
เป็นคำทางชีววิทยาที่นักพฤกษศาสตร์ชาวเยอรมัน Johannes von Hanstein ได้บัญญัติขึ้นในปี 1880 เพื่อเรียกเซลล์ทั้งตัวยกเว้น
สามารถผลิตโดยเลิกผนังเซลล์ออกจากพืช
จากแบคทีเรีย
หรือจากเห็ดรา
ไม่ว่าจะโดยแรงกล สารเคมี หรือเอนไซม์

โพรโทพลาสต์ต่างกับ spheroplast เพราะได้เลิกผนังเซลล์ออกหมดแล้ว
ส่วน spheroplast ยังมีผนังเซลล์บางส่วน
ตัวอย่างเช่น spheroplast ของแบคทีเรียแกรมลบมีส่วนผนังเซลล์คือเปบทิโดไกลแคน (peptidoglycan) ที่เอาออกแล้ว แต่ยังเหลือเยื่อหุ้มเซลล์ชั้นนอก (outer membrane)

## เชิงอรรถและอ้างอิง

หมวดหมู่:ชีววิทยาของเซลล์
หมวดหมู่:ชีววิทยาเยื่อ
หมวดหมู่:อณูชีววิทยา
หมวดหมู่:สรีรวิทยาของพืช
หมวดหมู่:การสืบพันธุ์ของพืช
มันชัมมา โชคตี

**มันชัมมา โชคตี** (; Manjamma Jogathi) หรือชื่อเมื่อเกิด **มันชุนาถ เศตตี** (; Manjunatha Shetty, เกิด 18 เมษายน 1964) เป็นนักแสดงเวที นักร้อง และนักร่ายรำชาวกันนาดา ในปี 2019 มันชัมมาเป็นสตรีข้ามเพศคนแรกที่ดำรงตำแหน่งประธานของสถาบันกรณาฏกชนบท (Karnataka Janapada Academy) สถาบันชั้นนำของรัฐด้านศิลปะท้องถิ่น ในปี 2021 รัฐบาลอินเดียมอบรางวัลปัทมศรีให้แก่เธอจากบทบาทในการทำนุบำรุงศิลปะท้องถิ่น เธอเป็นสตรีข้ามเพศคนที่สองที่ได้รับปัทมศรี ถัดจากนารตกี นาฏราช ซึ่งได้รับรางวัลในปี 2019

มันชุนาถ (ชื่อเมื่อเกิด) เกิดในหมู่บ้านกัลลุกัมพะ ในอำเภอบัลลารี บิดาชื่อ หนุมานตยา (Hanumantaiah) มารดาชื่อ ชยาลักษมี (Jayalakshmi) มันชุนาถเข้าศึกษาจนสอบจบมัธยมศึกษา (SSLC) ที่ทวนคเร ในปี 1975 พ่อแม่ของเศตตีพาเขาไปยังหุลิเกมมะมนเทวาลัย (Huligemma temple) ใกล้กับเมืองโหสเปเฏเพิ่อเข้าพิธีเป็นโชคัปปา (jogappa) พิธีซึ่งเชื่อว่าเป็นการสมรสบุคคลแก่เทพเจ้า และนับจากนั้นมาก็จะได้รับอัตลักษณ์เพศสตรี ("ข้ามเพศ") ตามธรรมเนียมของฮินดู มันชุนาถจึงเปลี่ยนชื่อใหม่เป็น มันชัมมา โชคตี และเริ่มดำรงตนในอัตลักษณ์เพศหญิงนับจากนั้น

## อ้างอิง

หมวดหมู่:นักแสดงอินเดีย
หมวดหมู่:บุคคลจากรัฐกรณาฏกะ
หมวดหมู่:หญิงข้ามเพศ
หมวดหมู่:นักร้องอินเดีย
หมวดหมู่:ชาวอินเดียที่มีความหลากหลายทางเพศ
ภาวะพหุสัณฐานของยีน

[thumb|right|
[ยีนซึ่งควบคุมสีขนมีภาวะพหุสัณฐาน
]]
ยีนหนึ่งๆ จัดว่ามี **ภาวะพหุสัณฐาน** () ถ้ามีอัลลีลมากกว่าหนึ่งอย่างที่โลคัสของยีนนั้นภายในกลุ่มประชากรของสิ่งมีชีวิตนั้นๆ
โดยอัลลีลแต่ละอย่างจะต้องมีในกลุ่มประชากรใน เป็นอย่างน้อย

ภาวะพหุสัณฐานของยีนอาจเกิดในบริเวณใดก็ได้ภายในจีโนม
โดยมากจะไม่เปลี่ยนหน้าที่หรือการแสดงออกของยีน
บางอย่างอาจมองเห็น
เช่น ในสุนัข โลคัส E อาจมีอัลลีล  คือ E, Em, Eg, Eh และ e
สุนัขที่มีอัลลีลลูกผสมต่างๆ กันจะมีสีขนและรูปแบบสีขนต่างๆ กัน

รูปแปรพหุสัณฐานอาจทำให้ยีนมีการแสดงออกผิดปกติ หรือทำให้ผลิตโปรตีนผิดปกติ
ซึ่งอาจเป็นเหตุหรือสัมพันธ์กับโรค
ตัวอย่างก็คือ ยีนเอนไซม์ CYP4A11 อาจมีรูปแบบพหุสัณฐาน โดยแทนที่ cytosine ด้วย thymidine ที่นิวคลีโอไทด์ ของยีน และมีผลให้ผลิตโปรตีนซึ่ง phenylalanine ได้แทนที่ด้วย serine ที่กรดอะมิโน
โปรตีนรูปแบบนี้ลดฤทธิ์ของเอนไซม์ในการแปลง arachidonic acid ให้เป็น eicosanoid คือ 20-hydroxyeicosatetraenoic acid ซึ่งควบคุมความดันเลือด
งานศึกษาหนึ่งพบว่า มนุษย์ที่มียีนเช่นนี้ทั้งแบบเดี่ยวและคู่ (ที่โครโมโซม) เกิดความดันโลหิตสูง โรคเหตุขาดเลือด (ischemic stroke) และโรคหลอดเลือดเลี้ยงหัวใจมากกว่าปกติ

ยีนซึ่งเป็นพหุสัณฐานมากที่สุดซึ่งรู้จักก็คือ major histocompatibility complex (MHC)
โมเลกุล MHC มีหน้าที่ทางภูมิคุ้มกันและมีปฏิสัมพันธ์กับเซลล์ที
มีอัลลีลเกินกว่า 32,000ชนิดสำหรับยีน MHC class I และ MHC class II ในมนุษย์ โดยประเมินว่ามีรูปแบบเกินกว่า 200อย่างสำหรับโลคัส HLA-B และ HLA-DRB1

## เชิงอรรถและอ้างอิง

หมวดหมู่:ยีน